千年古樓遺址

千年古樓遺址係中國廣東省廣州市嘅一個遺址，喺越秀區嘅北京路嘅步行街入面，南邊從惠福東路口嗰度開始，一直向北去到中山五路同中山四路嘅交界路口嗰頭。呢條古道喺2002年先至俾廣州嘅考古團隊發現咗，喺2008年12月份重俾廣州市人民政府定咗係市級文物保護單位。

敘述
喺1995年搞好咗北京路嘅步行街之後嘅7年，重喺嗰度發現咗古樓遺跡。經過廣州市文物考古研究所考察同研究過，呢度喺宋、明、清三個歷史時期疊成嘅門樓遺址：
宋朝嘅西邊門樓洞磚鋪路面同埋石門檻
明朝嘅西邊門樓同埋抱鼓石
清朝嘅基礎墊土層同埋木樁嘅柱窿
而宋代嘅門樓喺歷史以嚟起過3次，而且南北嘅跨度重越嚟越大，順序係9m、12m、22m。

史
根據舊時嘅番禺縣誌話：喺唐朝嗰時有清海樓；南漢時期又搞過石頭嘅雙門；到咗宋朝又改成雙門嘅城樓；到咗1374年又重新起過，甚至喺清朝嗰時裝修過都有。嗰時係嗌「拱北樓」，到咗1919年由於話起永漢路嘅關係，先至將拱北樓拆咗。

廣州古蹟
越秀區古蹟